Побач з трубказубамі пасялілася пара рэдкіх відаў гіен — земляных ваўкоў. Іх таксама завезлі нядаўна. Не кожны заасад можа пахваліцца такім відам, кажа Віталь Гуменны. Яны таксама насельнікі Афрыкі, харчуюцца дробнымі насякомымі і вядуць парна-адзіночны лад жыцця. Падчас наведвання земляныя ваўкі ціха ляжалі ў сваім доміку, амаль не рэагуючы на прысутных. Мабыць, ужо крыху абжыліся на новым месцы.